b'\n_START_ARTICLE_\nApskritis\n_START_SECTION_\nLietuvos apskritys\n_START_PARAGRAPH_\nLietuvoje yra 10 apskri\xc4\x8di\xc5\xb3: Alytaus apskritis, Kauno apskritis, Klaip\xc4\x97dos apskritis, Marijampol\xc4\x97s apskritis, Panev\xc4\x97\xc5\xbeio apskritis, \xc5\xa0iauli\xc5\xb3 apskritis, Taurag\xc4\x97s apskritis, Tel\xc5\xa1i\xc5\xb3 apskritis, Utenos apskritis, Vilniaus apskritis.\n_START_SECTION_\nIstorija\n_START_PARAGRAPH_\n1919 m. sausio 16 d. i\xc5\xa1leistas cirkuliaras Nr. 1 \xe2\x80\x9eD\xc4\x97l savivaldybi\xc5\xb3 Lietuvoje\xe2\x80\x9c, kuris skelb\xc4\x97, kad visa Lietuva dalijama \xc4\xaf apskritis. 1919 m. Lietuvoje buvo 20 apskri\xc4\x8di\xc5\xb3. 1950 m. bir\xc5\xbeelio 20 d. Lietuvos TSR Auk\xc5\xa1\xc4\x8diausios Tarybos prezidiumo \xc4\xafsaku Lietuvoje \xc4\xafvesta nauja administracinio \xe2\x80\x93 teritorinio suskirstymo sistema \xe2\x80\x93 apskritys buvo panaikintos, o Lietuva padalinta \xc4\xaf keturias sritis: Vilniaus, Kauno, Klaip\xc4\x97dos ir \xc5\xa0iauli\xc5\xb3._NEWLINE_1994 m. liepos 19 d. priimtas \xc4\xafstatymas Nr. I-558 \xe2\x80\x9eLietuvos Respublikos teritorijos administracini\xc5\xb3 vienet\xc5\xb3 ir j\xc5\xb3 rib\xc5\xb3 \xc4\xafstatymas". Juo atkurtos apskritys ir Lietuvos teritorija padalinta \xc4\xaf 10 apskri\xc4\x8di\xc5\xb3. 1994 m. gruod\xc5\xbeio 15 d. priimtas Lietuvos Respublikos Apskrities valdymo \xc4\xafstatymas Nr. I-707. 1994 m. gruod\xc5\xbeio 20 d. Lietuvos Respublikos Seimas \xc4\xafstatymu Nr. I-711 \xe2\x80\x9eD\xc4\x97l Lietuvos Respublikos apskrities valdymo \xc4\xafstatymo \xc4\xafgyvendinimo\xe2\x80\x9c nustatyta funkcij\xc5\xb3 ir \xc4\xafgaliojim\xc5\xb3 perdavimo apskri\xc4\x8di\xc5\xb3 valdytojams tvarka. Lietuvos Respublikos Seimas 2009 m. liepos 7 d. \xc4\xafstatymu Nr. XI-318 pripa\xc5\xbeino nuo 2010 m. liepos 1 d. netekusiais galios \xe2\x80\x9eLietuvos Respublikos apskrities valdymo \xc4\xafstatym\xc4\x85\xe2\x80\x9c ir kitus teis\xc4\x97s aktus, panaikino apskri\xc4\x8di\xc5\xb3 administracijas, o j\xc5\xb3 valdyt\xc4\x85 turt\xc4\x85 bei funkcijas perdav\xc4\x97 ministerijoms ir, i\xc5\xa1 dalies, savivaldyb\xc4\x97ms. Apskritys i\xc5\xa1liko kaip teritoriniai vienetai.\n_START_SECTION_\nTeisinis statusas\n_START_PARAGRAPH_\nLietuvos apskritis buvo Lietuvos Respublikos teritorijos auk\xc5\xa1tesnysis administracinis vienetas, kurio valdym\xc4\x85 per apskrities vir\xc5\xa1inink\xc4\x85, ministerijas bei kitas Vyriausyb\xc4\x97s institucijas organizuoja Vyriausyb\xc4\x97. Apskrities valdymas \xe2\x80\x93 sud\xc4\x97tin\xc4\x97 valstyb\xc4\x97s valdymo dalis. Apskrities ribas bei centr\xc4\x85 nustato ir kei\xc4\x8dia, pavadinim\xc4\x85 jam suteikia ir kei\xc4\x8dia Lietuvos Respublikos Seimas Vyriausyb\xc4\x97s teikimu. Apskrities vir\xc5\xa1inink\xc4\x85 skyr\xc4\x97 ir atleido Vyriausyb\xc4\x97 Ministro Pirmininko teikimu.\n_START_SECTION_\nKanados apskritys\n_START_PARAGRAPH_\nKanadoje \xc4\xaf apskritis padalyti tik pranc\xc5\xabzi\xc5\xa1kai kalban\xc4\x8dio Kvebeko miestai Kvebekas, Kok\xc5\xa1yras-Itonas, Grenvilis, Madelenos salos, Longejis, Levis, Monrealis, Metis, Sagen\xc4\x97jus ir \xc5\xa0erbrukas.\n_START_SECTION_\nNyderland\xc5\xb3 apskritys\n_START_PARAGRAPH_\nNyderlanduose yra teismin\xc4\x97s apskritys.\n_START_SECTION_\nPr\xc5\xabsija\n_START_PARAGRAPH_\nIki 1945 m. Ryt\xc5\xb3 Pr\xc5\xabsijoje buvo 3 apygardos (Regierungsbezirk): Gumbin\xc4\x97s apygarda (14 apskri\xc4\x8di\xc5\xb3), Karaliau\xc4\x8diaus apygarda (15 apskri\xc4\x8di\xc5\xb3) ir Alna\xc5\xa1tyno apygarda (10 apskri\xc4\x8di\xc5\xb3).'